En middelsstor (ca. 30 millimeter), avlang gullbasse. Pannen er fremstrakt, avrundet firkantet, noe innbuktet foran, uten tenner eller horn. Kroppen inkludert scutellum er svart, gjerne med litt metallisk glans, dekkvingene lys grønne eller fiolette med svart sømstripe. Pronotum er rundet, avsmalnende forover. Dekkvingene er nesten jevnbrede, i spissen danner sømmen en liten tann.